Susperia

Susperia er et norsk melodisk death / thrash metal-band som bruker elementer fra black metal. Bandet ble startet av Kenneth «Tjodalv» Åkesson i 1998 under navnet Seven Sins. Senere byttet bandet navn fordi det eksisterte mange andre grupper med samme navn. Susperia tok det nye navnet fra skrekkfilmen Suspiria (1977), men endret på stavelsen grunnet opphavsrettigheter.

Biografi
Historien til Susperia kan spores tilbake til 1998 da Åkesson, daværende trommeslager i Dimmu Borgir og Cyrus (Satyricon, Old Man's Child) jobbet med materiale som skulle bli brukt senere. I mars 1999 forlot Åkesson Dimmu Borgir, for å konsentrere seg mer om det kommende bandet. På en festival i Tyskland møtte Åkesson Pål Mathiesen som han greide å overtale ved å gi ham en demo-CD som han ble meget imponert over. I det Mathiesen bestemte seg for å bli med, tok han med seg Christian Hagen og Håkon Didriksen som hadde jobbet sammen med ham i Vanaheim og Ringnevond. 

Etter at bandet var blitt komplett spilte de inn Illusions of Evil-demoen i Pitfire Studios rett utenfor Oslo. Demoen vakte stor interesse og de signerte med Nuclear Blast i 2000. I oktober samme år begynte de med å spille inn det første studioalbumet, (Predominance), i Sverige. Albumet ble positivt mottatt og bandet fikk dra på turné med In Flames, Dimmu Borgir og Lacuna Coil og var headliner på Portugals Extremo Open Air Festival.

Det andre albumet, Vindication, ble gitt ut i 2002 og imponerte både kritikere og fansen. Men selv om albumet ga god respons, var det krangel i plateselskapet og bandet bestemte seg for å bryte kontrakten med Nuclear Blast. 

I 2003 hadde de fått tilbud om kontrakt fra flere plateselskap, og de valgte Tabu Recordings, som er en del Tuba Records. Med ny kontrakt begynte de å skrive nye sanger for det kommende albumet, på denne tiden turnerte de også i USA og for første gang i Mexico. Albumet Unlimited ble så utgitt. Albumet nådde #43 på Norges offisielle hitliste og #3 på Crucial Spin Charts i USA, og ble nominert til Alarmprisen 2005 i klassen årets metalalbum. På TV ble musikkvideoen til Chemistry spilt mange ganger på MTVs Headbangers Ball og på ZTV. Bandet dro så på en ni-ukers Europa-turné. 

I september 2005 ble Devil May Care''' EP-en gitt ut, og nådde 19.-plass på VG-lista Topp 20, og ble landets første metalplate på Topp 20. Studioalbumet Cut from Stone, ble utgitt i april 2007, og Attitude kom i 2009. På Attitude bidro både Shagrath (Dimmu Borgir) & Chuck Billy (Testament) som gjestevokalister på henholdsvis låtene «Sick Bastard» & «Live My Dreams».

9. mars 2009 fikk vokalist Pål Mathiesen hjerteinfarkt i sitt hjem tidlig om morgenen og ble brakt til Akershus universitetssykehus på Lørenskog utenfor Oslo. Det ble foretatt undersøkelser som resulterte i at en hjerteoperasjon blir nødvendig. 16. mars 2009 gjennomgikk Mathiesen firedobbel bypass-operasjon. Operasjonen var vellykket og Mathiesen kom ut av sykehuset etter tre uker. Bandet dro på turné i Storbritannia i mai 2009 uten Athera. Bernt Fjellestad (Guardians of Time) var session-vokalist på denne turnéen. Bandet ville heller gjennomføre turnéen med et gjestemedlem fremfor å avlyse. Mathiesen var fullt restituert i juli 2009 og var tilbake på scenen til Steinkjerfestivalen samme måned.

I november 2010 ble det kjent at bandet stiller i Melodi Grand Prix 2011 med låten «Nothing Remains», samtidig som det ble kjent at Øyvind «Mustis» Mustaparta var tilbake i bandet etter å ha sluttet i Dimmu Borgir, dog kun som studio-musiker, og ikke et fast konsert-medlem

På datoen 11. november 2011 ga Susperia ut jubileumsplaten We Are the Ones  på eget selskap, for å feire 10 år som utgivende plateartister. Platen inneholder, i tillegg til den nye tittelsporlåten, også Melodi Grand Prix-bidraget «Nothing Remains», nyinnspillinger av låtene «Devil May Care», «Cut From Stone» og «The Bitter Man» i orkestrale versjoner, samt hele demoen «Illusions Of Evil» fra 1999 i sin remastrede helhet.

8. juni 2012 er Susperia oppsatt for å spille på Forces of Metal-festivalen i Nederland.

Medlemmer
Pål «Athera» Mathiesen – vokal
Terje «Cyrus» Andersen – gitar
Christian «Elvorn» Hagen – gitar
Håkon «Memnock» Didriksen – bassgitar
Kenneth «Tjodalv» Åkesson – trommer
Øyvind «Mustis» Mustaparta – keyboard (Studio-Session)

Annet
Marius Strand – gjestevokalist på «Venting the Anger» fra EP-en Devil May Care''

Diskografi
ÅrTittelPlateselskapBesetning2000Illusions of Evil (demo)SelvutgittTjodalv, Athera, Cyrus, Memnock og Mustis2001PredominanceNuclear BlastTjodalv, Athera, Cyrus, Memnock og Elvorn2002VindicationNuclear BlastTjodalv, Athera, Cyrus, Memnock og Elvorn2004UnlimitedTabu RecordingsTjodalv, Athera, Cyrus, Memnock og Elvorn2005Devil May Care (EP)Tabu RecordingsTjodalv, Athera, Cyrus, Memnock og Elvorn2007Cut from StoneTabu RecordingsTjodalv, Athera, Cyrus, Memnock og Elvorn2009AttitudeCandlelight RecordsTjodalv, Athera, Cyrus, Memnock og Elvorn2011We Are the Ones SMG RecordsTjodalv, Athera, Cyrus, Memnock, Elvorn og Mustis

 Referanser 

 Eksterne lenker 



  BNR Metal Side -- Susperia
 Susperia intervju (tysk and engelsk)

Kategori:Deltakere i Melodi Grand Prix

Kategori:Norske thrash metal-band